Carl Johan Schönherr

Carl Johan Schönherr (født 10. juni 1772 i Stockholm, død 28. mars 1848 på Sparresäter, Skaraborgs län) var en svensk entomolog.

Schönherr overtok 19 år gammel en silkefabrikk som var anlagt av faren, ble valgt i 1802 til en av silkefabrikkenssosietetens varamedlemmer og 1809 til riksdagsmann for Stockholm, bosatte seg 1812 på sin eiendom Sparresäter og fikk tittelen kommerseråd. Han begynte allerede tolv år gammel å studere insekter på egen hånd og skaffet seg etterhvert sine egne entomologiske samlinger, som på den tiden ble regnet blant de fyldigste i hele Europa. Han utga flere entomologiske og økonomiske skrifter; av disse kan nevnes Synonymia insectorum (tre deler og vedlegg, 1806-17) og Genera et species curculionidum (16 deler, 1833-45). Han ble i 1809 valgt til medlem av Vetenskapsakademien, i 1828 av Lantbruksakademien.

Referanser

Eksterne lenker 
 

Svenske entomologer
Svenske zoologer
Borgarståndets riksdagsmedlemmer
Medlemmer av Kungliga Vetenskapsakademien
Medlemmer av det kongelige svenske landbruksakademiet
Personer fra Stockholm